Нуғай Урҙаһы составындағы Тарихи Башҡортостан территорияһы үҙ хакимиәте үҙәгенә эйә булған айырым провинция тәшкил иткән. Нуғай Башҡортостаны юғары наместник идаралығында торған. Наместниклыҡ институты Нуғай Башҡортостанының Юғары наместнигынан, айырым райондарҙы контролдә тотоусы ярҙамсыларҙан торған. Наместниктар нигеҙҙә башҡорттарҙан яһаҡ һәм һалым йыйыуҙы күҙәтеүгә алған. Яһаҡ ҡиммәтле йәнлек тиреләре, бал менән түләнгән, шулай уҡ башҡорт халҡы Урҙа ғәскәрен хәрби отрядтар менән тәьмин итергә тейеш булған. Нуғайлылар һалымды ҡораллы отрядтар ярҙамында йыйған. 1520—1540‑сы йылдарҙа Нуғай Урҙаһының төп өлөшөндә йәниҫәп уҙғарылғандан һуң,башҡорттарға һалым ҡыҫымы артҡан. «Мамай хан тураһында хикәйәт» тигән башҡорт риүәйәтенә ярашлы, башҡорттарҙан яһаҡ йыйыу ысынында көслөк һәм талау аша атҡарылған, һәм был башҡорт халҡы яғынан көсөргәнешле ҡаршы тороуға алып килгән. Бынан тыш нуғайҙар башҡорттарҙың иң яҡшы күсеп йөрөү урындарына хужа булып алғандар .